“Ons land is in die moeilikheid. Almal moet nou die regte ding doen want die regering én die private sektor het ons mense in die steek gelaat.”
Toto van der Merwe van die Oos-Kaap het gesê die angstigheid oor onteiening sedert die ANC-kongres in Desember het dalk ’n positiewe nadraai.
Hy het AfriForum gekritiseer vir hul besoek aan Amerika. “Wat is die sin om eksterne oplossings te probeer kry vir ’n interne probleem? Dit verswak verhoudinge hier.”